ມີການໃຊ້ ກະແສໄຟຟ້າ ເຂົ້າໃນການ ທໍາຄວາມສະອາດ ນໍ້າເປື້ອນ ໄດ້ແລ້ວ
ບໍ່ພຽງແຕ່ນໍ້າເທົ່ານັ້ນ ທີ່ສະອາດ ຂັ້ນຕອນ ໃນການເຮັດແບບນັ້ນ ກໍຍັງສະອາດກວ່າ ວິທີການທໍາຄວາມສະອາດ ທີ່ມີຢູ່ໃນປັດຈຸບັນ ທີ່ໃຊ້ຄວາມຮ້ອນ ຄວາມດັນສູງ ຫລືແມ່ນແຕ່ ໃຊ້ທາດເຄມີອັນອື່ນໆອີກ.
ອົງການອະນາໄມໂລກ ຫລື WHO ຄໍານວນວ່າ ຫລາຍກວ່າ 8 ແສນຄົນໃນທົ່ວໂລກ ເສຍຊີວິດໄປ ໃນແຕ່ລະປີ ຍ້ອນນໍ້າດື່ມທີ່ບໍ່ປອດໄພ ແຕ່ວ່າ ພວກນັກຄົ້ນຄວ້າຈາກ ສະຖາບັນດ້ານເທັກໂນໂລຈີ (Massaschusetts) ອາດຫາກໍ່ຄິດຄົ້ນ ວິທີການງ່າຍໆ ແລະບໍ່ແພງ ໃນການທໍາຄວາມສະອາດນໍ້າທີ່ເປື້ອນທີ່ສຸດ ໃນໂລກ ເມື່ອບໍ່ດົນນີ້ Kevin Enochs ນັກຂ່າວວີໂອເອ ມີລາຍງານກ່ຽວກັບເລື່ອງນີ້ ຊຶ່ງບົວສະຫວັນ ຈະນໍາ ມາສະເໜີທ່ານໃນອັນດັບຕໍ່ໄປ ຊ່ອງແຄບ ກວາວັນນຸສ (Gowanus) ຢູ່ຄຸ້ມບຣຸກຄລິນ (Brooklyn) ຂອງນະຄອນນີວ ຢອກ ແມ່ນບ່ອນບົ່ມພິດ ຂອງສິ່ງທີ່ເປັນມົນລະພິດທຸກປະເພດ ເຊັ່ນ: ໂລຫະໜັກ, ຢາຂ້າແມງໄມ້, ແມ່ນກະທັ້ງນໍ້າເສຍ ທີ່ໄຫລຜ່ານຊ່ອງແຄບນີ້ ທີ່ໃຊ້ເຂົ້າໃນການຜະລິດ ອຸດສະຫະກໍາມາເປັນເວລານານກວ່າ 150 ປີນັ້ນ ແຕ່ວ່າພວກນັກຄົ້ນຄວ້າ ຈາກສະຖາບັນດ້ານເທັກໂນໂລຈີ ຂອງມະຫາວິທະຍາໄລ ມັຊ ຊັສຈຸເຊັສ (Massaschusetts) ກໍາລັງພາກັນຊອກຫາວິທີ ທີ່ຈະທໍາຄວາມສະອາດນໍ້າ ຢູ່ໃນນັ້ນ ໂດຍໃຊ້ກະແສໄຟຟ້າແບບງ່າຍໆ ທ່ານ ສ່ຽວ ຊູ (Xiao Su) ຈາກສະຖາບັນດ້ານເທັກໂນໂລຈີ ຂອງມະຫາວິທະ ຍາໄລ ມັຊຊັສຈຸເຊັສ (Massaschusetts) ອະທິບາຍວ່າ ມັນບໍ່ງ່າຍຫລາຍຄືຈັ່ງເວົ້າ ຂວ້າໄຟຟ້າແມ່ນເຄືອບດ້ວຍສານໂພລີເມີຣ໌ ທີ່ແນໃສ່ຈັບ ເອົາສິ່ງເປັນມົນລະພິດສະເພາະຈໍານວນນຶ່ງ ແລະນັ້ນກໍຄືສ່ວນທີ່ເຮັດໃຫ້ຂະບວນການ ນີ້ ມີລັກສະນະສະເພາະຂອງມັນ ທ່ານ ແອແລນ ແຮັດຕັນ (Alan Hatton) ຈາກສະຖາບັນດ້ານເທັກໂນໂລຈີ ຂອງມະຫາ ວິທະຍາໄລ ມັຊຊັສຈຸເຊັສ ເວົ້າວ່າ ວີດິໂອ ທີ່ສາຍຢູ່ຕະຫລອດເວລານີ້ ສະແດງໃຫ້ເຫັນວ່າ ຂັ້ນຕອນຂອງມັນ ເປັນແນວໃດ: ຂວ້າໄຟຟ້າໄດ້ຈັບເອົາສິ່ງເປັນມົນລະພິດອອກຈາກນໍ້າເທື່ອລະເລັກ ລະນ້ອຍ ທ່ານ ແອແລນ ແຮັດຕັນ (Alan Hatton) ກ່າວເພີ້ມວ່າ ບໍ່ພຽງແຕ່ນໍ້າເທົ່ານັ້ນ ທີ່ສະອາດ ຂັ້ນຕອນ ໃນການເຮັດແບບນັ້ນ ກໍຍັງສະອາດກວ່າ ວິທີການທໍາຄວາມສະອາດ ທີ່ມີຢູ່ໃນປັດຈຸບັນ ທີ່ໃຊ້ຄວາມຮ້ອນ, ຄວາມດັນສູງ ຫລື ແມ່ນແຕ່ໃຊ້ທາດເຄມີອັນອື່ນໆອີກ ທ່ານ ແອແລນ ແຮັດຕັນ (Alan Hatton) ກ່າວມ້ວນທ້າຍວ່າ " ພວກນັກຄົ້ນຄວ້າເວົ້າວ່າ ຂະບວນການດັ່ງກ່າວສາມາດຂະຫຍາຍໃຫ້ໃຫຍ່ຂຶ້ນໄດ້ຢ່າງ ວ່ອງໄວ ແລະສາມາດທີ່ຈະເອົາໄປໃຊ້ງານໄດ້ຢູ່ນອກຫ້ອງທົດລອງ ເພື່ອເຮັດໃຫ້ນໍ້າ ເປື້ອນຈັ່ງຊີ້ ກາຍເປັນນໍ້າສະອາດແບບນີ້